การฮั้ว

การฮั้ว หรือภาษากฎหมายเรียก การสมยอม () คือ การตกลงกันระหว่างบุคคลสองฝ่ายหรือกว่านั้น ซึ่งบางครั้งเป็นการผิดกฎหมายหรือเป็นการลับ เพื่อจำกัดการแข่งขันอย่างเสรี โดยวิธีฉ้อฉล ชักนำให้สำคัญผิด หรือหลอกลวงเกี่ยวกับสิทธิตามกฎหมาย หรือเพื่อให้บรรลุวัตถุประสงค์ซึ่งกฎหมายห้ามไว้ โดยวิธีฉ้อฉลหรืออาศัยความได้เปรียบโดยไม่เป็นธรรม มักปรากฏในระหว่างกลุ่มองค์กรหรือบุคคลเมื่อแบ่งส่วนตลาด กำหนดราคา จำกัดการผลิต หรือจำกัดโอกาส วิธีฮั้วอาจรวมถึง การกำหนดค่าแรง การชักค่าจ้างไว้ หรือการแถลงเท็จซึ่งความสัมพันธ์ระหว่างผู้ฮั้วทั้งหลายCollusion Law & Legal Definition

คำ "ฮั้ว" ในภาษาไทย มาจากคำ "和" ในภาษาจีน ซึ่งอ่านว่า "เหอ" (hé) ในสำเนียงกลาง และหมายความว่า รวมหัวกัน

 อ้างอิง 

หมวดหมู่:ทฤษฎีเกม
หมวดหมู่:พฤติกรรมต่อต้านการแข่งขัน